Ilgais ceļš kāpās

"Ilgais ceļš kāpās" ir 1981. gada Latvijas PSR daudzsēriju televīzijas seriāls, melodrāma. Filmas režisors ir Aloizs Brenčs. Filma uzņemta Rīgas Kinostudijā.

 Sižets 
Zvejnieka dēla Artūra Bangas un saimnieka meitas Martas Ozolas mīlas stāsts, kas risinās no 1939. gada, cauri Otrā pasaules kara notikumiem līdz 1970. gadiem. Ilgs un nežēlīgs ir abu dzīves ceļš, kamēr viņi atkal sastopas dzimtajā zemē.

 Lomās 
 Lilita Ozoliņa — Marta Ozola
 Jozs Kiseļus — Artūrs Banga (ierunājis Rolands Zagorskis)
 Romualds Ramanausks — Rihards Lozbergs (ierunājis Ģirts Jakovļevs)
 Alfrēds Videnieks — Riharda tēvs
 Eduards Pāvuls — Jēkabs Ozols, Martas tēvs
 Kārlis Trencis — Kalniņš
 Ārijs Geikins — Āboltiņš
 Lidija Freimane — Artūra māte
 Āre Lānemets — Laimonis
 Indra Burkovska — Biruta
 Artūrs Kalējs — Fricis Spure, Birutas tēvs
 Dzidra Ritenberga — Erna
 Egons Beseris — Pēteris
 Valdemārs Zandbergs — Akmeņlauks
 Jānis Zariņš — izmeklētājs Sprūdžs
 Arnis Līcītis — dakteris Lorans
 Juris Lejaskalns — cietuma priekšnieks
 Mārtiņš Vērdiņš — Bruno, aizsargs
 Rolands Zagorskis — Zigis, aizsargs
 Voldemārs Šoriņš — Valdis, aizsargs
 Uldis Vazdiks — Mārtiņš
 Tālivaldis Macijevskis — Druķis, zvejnieks
 Jānis Plēsums — Jānis Griķis
 Uldis Lieldidžs — Billings
 Harijs Liepiņš — advokāts Osvalds Kreizis
 Uldis Dumpis — Manfrēds
 Miervaldis Ozoliņš — Šolcs
 Helmuts Kalniņš — Janka
 Lelde Vikmane — Aina
 Ludmila Čursina — Jekaterina
 Vladislavs Kovaļkovs — Timofejs
 Ivans Rižovs — Mitjajs (ierunājis Artūrs Frinbergs)
 Ļubova Sokolova — Aņisja, Mitjaja sieva (ierunājusi Velta Krūze)
 Velta Līne — Maiga
 Jevgeņijs Žarikovs — Otto Grīnbergs/Aleksandrs Jefimovs
 Maija Bļinova — Aleksandra Jefimova māte
 Nikolajs Krjukovs — Aleksandra Jefimova tēvs, Pjotrs Jefimovs
 Jurijs Gusevs — Vladimirs Losevs
 Staņislavs Koreņevs — Georgijs
 Jānis Jēkabsons/Andrejs Žagars — Edgars, Martas dēls
 Ģirts Jakovļevs — Jāzeps Sarma
 Pauls Butkēvičs — Heinrihs Strautnieks
 Ruta Vītiņa — Ināra, Heinriha līgava
 Juris Pļaviņš — meistars
 Merle Talvika — Ilga

 Filmēšanas grupa 
 Režisors: Aloizs Brenčs
 Scenārija autori: Oļegs Rudņevs un Dmitrijs Vasiliu
 Operators: Jānis Mūrnieks
 Mākslinieks: Gunārs Balodis
 Komponists: Raimonds Pauls

 Apbalvojumi 
 1983 — PSRS Valsts prēmija režisoram Aloizam Brenčam, scenāristiem Oļegam Rudņevam un Dmitrijam Vasiliu, operatoram Jānim Mūrniekam, māksliniekam Gunāram Balodim un aktieriem Jozum Kiseļum, Lilitai Ozoliņai un Eduardam Pāvulam.

 Interesanti fakti 
 Iesākumā Martas loma tika rakstīta Vijai Artmanei.Ceļi, kurus mēs izvēlamies 
 Epizodēs redzami arī kinorežisors Voldemārs Pūce (mācītājs) un dziedātāja Ieva Akurātere (Dzidra). Epizodē garnizona komandiera lomā bijušais Latvijas armijas virsnieks, vēlāk aktieris un režisors Raimonds Kugrēns. Kāzu epizodē piedalās aktises Indras Burkovskas tēvs ar Kuldīgas pūtēju ansambli, bet akordeonu spēlē Eduards Rozenštrauhs.Andris Bernāts. Aktieri par kino. 2007. — 177.-205.lpp.
 Pirmās filmas epizodes uzņemtas kapsētā pie Kaltenes baznīcas, zvejniekciema dzīve — Apšuciemā un Lapmežciema piekrastē, pilsēta — Tukuma vecpilsētā.Apskates objekti  Tukuma tūrisma informācijas centrs Artūra Latvijas armijas garnizonu filmē Krustpils pilī, Martas un Riharda gaitas Vācijā — Mežaparkā (medību villa), Jaunķemeros un Līgatnē, bet mežabrāļu gaitas — Ogres mežos. Pēdējās divās sērijās Sibīrijas sādža ir Jalgubas ciems Karēlijā.Ялгуба gazeta.lv  Filmēts tika arī scenārijā minētajā Irkutsku.Matīsa, Kristīne. Vecās labās... : latviešu kinoklasikas 50 spožākās pērles / Kristīne Matīsa ; [red. Pēteris Upesbrants]. - Rīga : ATĒNA, 2005. - 502 lpp. 
 Tā kā filma bija PSRS Centrālās televīzijas pasūtījums, tekstus aktieri ierunāja krievu valodā, vēlāk filmu iedublēja krievu aktieri, bet pēc tam atkal paši latviešu aktieri latviešu valodā.

 Kritika 
Tāpat kā lielā daļā padomju laikā uzņemto filmu, arī "Ilgajā ceļā kāpās" ir pamatīgi sagrozīti vēsturiskie notikumi, nomelnots Latvijas neatkarības periods un izskaistināts padomju režīms. 1984. gadā vēstulē Latvijas inteliģencei filmā izskaistinātās epizodes trāpīgi raksturo toreiz jau pretpadomju disidents Eduards Berklavs: "Represētās Martas izvešana ir rādīta gandrīz kā ciemos braukšana. Krievi izsūtīto sveštautieti sagaida kā mīļu ciemiņu: paēdina, ierāda atsevišķu istabu dzīvošanai, iesaka rakstīt lūgumu uz Maskavu, un represētā nekavējoši tiek atbrīvota... Vai var vēl vairāk ņirgāties par mūsu un citu tautu traģēdiju, par tiem tūkstošiem, kuru kauli vēl tagad balo tur— ziemeļos?!"Eduards Berklavs. Zināt un neaizmirst. 253. lpp.  eraksti.lv

Režisors Oļģerts Kroders, kas pats ticis izsūtīts uz Sibīriju, nosauca filmu par "baigo sūdu".

Režisoram Brenčam ticis pārmests Latvijas neatkarības atgūšanas sākuma gados, ka nepareizi parādītas tautas ciešanas. “Bet viņš teica — vai kāds vispār par to bija runājis? Neviens nebija pat pieminējis. No šāda viedokļa, tā bija zināma uzdrīkstēšanās, tie tomēr vēl bija dziļi padomju laiki. Ja kādam tagad ienāk prātā, ka filmu nevajadzētu rādīt, tas ir nekulturāls skatījums. Pirmkārt, ir izcili aktieri un, ja salīdzina ar tiem seriāliem, ko rāda televīzijās pašlaik, tā ir pilnīgi cita svara kategorija,” 

 Atsauces 

 Ārējās saites 

 Filmas profils portālā Filmas.lv
 Video 

Kategorija:1981. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas
Kategorija:Latvijas televīzijas seriāli